**06.11.2019**

**קריטריונים למלגות לקידום נוער מצטיין ע"י האיגוד-תוכנית " שחמטאי דור העתיד "**

1)התמיכה הכספית תינתן למשתתפים באליפויות גילאי 8-18 התמיכה הינה בשעות אימון אישיות ובהתאם למה שיובהר בתוכנית זו.

2) לזכאים למלגות תינתן האפשרות לבחור מאמן לפי רשימת מאמנים שאושרה בועדת הנוער בהתייעצות עם הדרג המקצועי ורשומה בהצעה זו, מאמנים בפרויקט יהיו בדרגת אמן בינלאומי או רב אמן בלבד. חריגה מהחלטה בדבר המאמן המיועד שהוחלט בתוכנית זו תהיה באישור של ועדת הנוער.

3) שחקן/שחקנית שיקבלו תמיכה כספית יהיה מחויבים לשחק באליפות אירופה ו/או עולם וכן להשתתף במוקדמות(במידת הצורך) אליפות הארץ וכן בגמר ,ההורים יצטרכו לחתום על התחיבות בהתאם. במידה והשחקן/שחקנית לא ישחק באחת מאליפויות אלו לפחות, יבוצע החזר כספי על ידי ההורים עבור שעות האימון שהתקבלו.

4)שחקני/שחקניות נוער מצטינים/מצטיניות ירכיבו את סגל א' וסגל ב' לפי הקריטריונים של תוכנית זו.

שחקני סגל א' יקבלו מסגרת שעות הדרכה גבוהה יותר מחברי סגל ב'.

רב אמן גברים\נשים וכן אמן בינלאומי גברים\נשים יכנסו אוטומטית לסגל א'.

5)תמיכה כספית ניתנת לתקופה של 10 חודשים החל מ-01/2019-10/2019 .

6)תוקף החלטת ועדת הנוער לתמיכה כספית זו תהיה עד ל-11/2019, סמוך למועד זה יתקיים דיון נוסף בוועדה לבחינת תכנון מול ביצוע והתייחסות לתוצאות הראשוניות של הפרויקט.

7) **זכות אוטומטית למלגה-** תנתן עבור זכיה במדליה (מקומות 1-3) באליפות אירופה או אליפות העולם לנוער בתחרות רישמית של פיד"ה או ECU , זכיה במקומות 1-3 תקנה תמיכה כספית למשך שנתים במסגרת סגל א' ובונוס ניקוד של 30 נקודות לשנת החישוב הבאה מיום הזכיה. זכיה באליפות אירופה/אליפות עולם לתלמידי ביתי הספר תקנה כניסה אוטומטית לסגל א' למשך שנה ובונוס ניקוד של 15 נקודות לשנת החישוב הבאה מיום הזכיה. זוכי במקומות שני/שלישי באליפויות עולם/אירופה לתלמידי בתי הספר יכנסו לסגל ב למשך שנה. אלוף/אלופת הארץ עד גיל 8 או 9 בשנה לא זוגית, יכנסו אוטומטית לסגל ב' למשך שנה.

**מד כושר –**

נקודות הבונוס שיחולקו לשחקנים יצורפו למד הכושר שלהם, על פי התנאים הבאים (11-13), וישוכללו למספר אחד שאותו יש להתאים לטבלה המצורפת מטה. שחקן שמד הכושר שלו בתוספת נקודות הבונוס יעמוד בקריטריונים הקבועים בטבלה זו – יוכל להיכנס לתכנית.

1. עד גיל 9 - לא יחושב מד כושר כלל. רק במידה והשחקן עמד באחד מהתנאים 1-10 לשיטת הבונוסים (המצוינים במסמך זה) יוכל להיכנס לתכנית.
2. גילאים 9-12 - חישוב לפי מד כושר ישראלי. גילאים 13-18 – חישוב לפי מד כושר בינלאומי.
3. בנות: מד כושר ישראלי בלבד

גיל בנים סגל א' בנים סגל ב' בנות סגל א' בנות סגל ב'

9 1900 1800 1600 1500

10 2000 1900 1700 1600

11 2100 2000 1800 1700

12 2200 2100 1900 1800

13 2250 2150 1950 1850

14 2300 2200 2000 1900

15 2350 2250 2050 1950

16 2400 2300 2100 2000

17 2450 2350 2150 2050

18 2500 2400 2200 2100

\*\*\*מד הכושר המצוין בטבלה ניתן לשינוים, אך בכל מקרה השינויים יתקיימו לפני מועד אליפויות הארץ בשנת 2019, ובהתאם להמלצות ועדת הנוער\*\*\* .

1. המד כושר הרלוונטי כקריטריון לקבלת מלגה הוא הממוצע ביצועים של שלושת החודשים האחרונים של השנה. משמע מדי כושר שפורסמו בתאריכים: 1.11.2018, 1.12.2018 ו-1.1.2019

**מלגות ותנאים -**

* המסגרת התקציבית תיקבע בהתאם לתקציב האיגוד לשנת 2019.
* סגל א'- יקבל שעות הדרכה חודשיות.
* סגל ב' – שעות הדרכה חודשיות בשיטת המצ'ינג. קרי, חמישים אחוזים משעות ההדרכה ימומנו על ידי האיגוד וחמישים אחוזים ימומנו על ידי השחקן.

8) כמות השעות החודשיות שיינתנו במסגרת התמיכה

מקסימום שעות-

גילאי 16-18 - 14 שעות מכסימום.

גילאי 12-14 - 12 שעות מכסימום.

גיל 10- 10 שעות מכסימום.

מינימום שעות-

גילאי 10-18- 10 שעות.

גילאי 9 - 8 שעות.

9) **הקריטריון** :

כללי –

1. הכניסה לתוכנית זו מבוססת על צבירת ניקוד לפי הפרמטרים שיצוינו בתוכנית זו.
2. כאמור זכות אוטומטית למלגה תינתן, לשחקן/שחקנית שיזכו במדליה באליפות עולם/אירופה לא נדרש לעמוד בקריטריון לצורך קבלת המלגה.
3. אמנים בינלאומיים/רבי אמנים לגברים/נשים נכנסים אוטומטית לסגל א'.
4. מספר השחקנים הסופי שיכנסו לתוכנית יהיה בכפוף לתקציב האיגוד.
5. במידה ושחקן/שחקנית החליטו לנסוע לאליפות אירופה וכן אליפות עולם ,התוצאה הטובה ביותר תוכל להיחשב עבורו לפי הניקוד שנקבע במסגרת הקריטריונים,תהיה קימת אופציה לחישוב התחרויות במצטבר לניקוד.
6. ללא נסיעה ליצג את ישראל לאליפות אירופה/עולם הרישמית המלגה בטלה במידית במועד קיום אליפות אירופה/עולם וזאת עוד לפני תום התוכנית.
7. ההשתתפות באליפות אירופה/עולם תהיה בקבוצת הגילאים שבה זכה במסגרת אליפות הארץ ולא יהיה שיקול דעת בנושא והמלגה תבוטל במידית עוד לפני תום התוכנית למי שינהג אחרת.

1. **רמת הצלחה באליפויות אירופה ועולם**:

- תוצאות באליפויות עולם/אירופה:

+1 – 5 נק' בונוס חד פעמי

+2- 10 נק' בונוס חד פעמי

+3 – 15 נק' בונוס חד פעמי

+4 – 20 נק' בונוס חד פעמי

+5- 25 נק' בונוס חד פעמי

-ניתן יהיה לשחק גם באליפות אירופה וגם באליפות עולם והצבירה של הניקוד תבוצע לכל אחת מהאליפויות בנפרד ובכל מקרה שבו שחקן/שחקנית המועמד/המועמדת לקבלת מלגה שיחק/שיחקה השנה באליפות אירופה/עולם כאשר הוא/היא בשנתון הנמוך (כלומר בשנה הבאה התחרה/תתחרה באותה קטגוריית גיל), יערך החישוב גם לשנה קודמת (משחקיו/משחקיה בקטגוריה הנמוכה יותר), ורק במקרים בהם התוצאה של שנה קודמת משפרת את הציון יעשה ממוצע בין שתי השנים.

**נסיעות לאליפות אירופה ועולם-**

* אלופי הארץ יצאו לייצג את מדינת ישראל באליפות אירופה או עולם, לבחירתם, במימון מלא של האיגוד וזאת במקום המלגה המקובלת עד היום ע"ס 1750 ₪.
* סגני אלופי הארץ ימשיכו לקבל את המלגה המקובלת עד היום ע"ס של 1500 ₪, ויוכלו להשתמש בה על מנת לייצג את ישראל באליפות אירופה או עולם לבחירתו.

**הבהרות –**

* שחקן שלא ישתתף באליפויות עולם/אירופה או באליפות הארץ, מסיבה כלשהי, לא יוכל לקחת חלק בתכנית זו בשום דרך.
* על השחקנים לממש את כל שעות ההדרכה שלהם עד סוף דצמבר 2019. שעות שלא ימומש עד מועד זה לא יינתנו לשחקן כלל ולא ניתן להעבירם לשנה העוקבת.
* מימון יציאה של אלוף הארץ לאליפות אירופה או עולם, לבחירתו, הינו במקום המלגה ע"ס 1750 ₪ שנהוגה עד היום.

2. **רמת הצלחה בגמר אליפות הארץ לגילאים:**

- ניקוד מירבי בפרמטר זה – 20 נקודות

אלוף הארץ-20 נק' בונוס.

סגן אלוף הארץ- 15 נקודות

מקום 3- 10 נקודות.

-בכל מקרה שבו שחקן/שחקנית המועמד/המועמדת לקבלת מלגה שיחק/שיחקה השנה בגמר אליפות הארץ כאשר הוא/היא בשנתון הנמוך (כלומר בשנה הבאה התחרה/תתחרה באותה קטגוריית גיל), יערך החישוב גם לשנה קודמת (משחקיו/משחקיה בקטגוריה הנמוכה יותר), ורק במקרים בהם התוצאה של שנה קודמת משפרת את הציון יעשה ממוצע בין שתי השנים.

-במקרה והשחקן השיג ציון לאמן בינלאומי/רב אמן שאושר על ידי פיד"ה באותה שנה של התוכנית

לתמיכה בנוער מצטיין -ינתן ניקוד כללי של 5 נקודות ולא על כל ציון שהושג.

-במקרה שהשחקן הינו בעל תואר אמן בינלאומי/רב אמן שאושר על ידי פיד"ה -ינתן ניקוד כללי מכסימלי

בפרמטר זה של 10 נקודות.

10) נושאים נוספים:

א) לאחר סיום גמר אליפות הארץ לנוער ב-04/2019 תתכנס ועדת הנוער ותשקול הוספת עד 4 שחקנים נוספים /שחקניות נוספות בגילאי 8-18 לתוכנית במסגרת סגל א' וסגל ב' החל מה-01.05.2019,הפרמטרים לכניסה לתוכנית יהיו במידה ושחקן/שחקנית לפי התוספת של הנתון העדכני של גמר אליפות הארץ יהיו כלולים ב-20 השחקנים הראשונים/השחקניות הראשונות שנקבעו בסגל א' וסגל ב' בהתאם לרשימת השחקנים/השחקניות לפי ניקוד שנקבע בתחילת התוכנית, במידה ויהיו יותר מ-2 שחקנים זכאים/שחקניות זכאיות להצטרף לתוכנית, סף הכניסה לתוכנית יקבע לפי דירוג של גובה הניקוד ביניהם,יתר הפרמטרים מעבר לנתון העדכני של גמר אליפות הארץ לא ישונו למצטרפים החדשים מצטרפות החדשות ויהיו כפופים לקריטריונים הקבועים בתוכנית.

ב) **שכר מאמנים** – שכר המאמנים המרבי שיינתן בתמיכה זו יהיה 140₪ לשעה למאמן כולל מע"מ עבור הדרכה פנים אל פנים ו 110 ש"ח לשעה כולל מע"מ עבור הדרכה המועברת בסקייפ .

ג) במסגרת הסכום שהוקצב לתוכנית,שחקן/שחקנית יוכלו להמיר עד 20% של תקציב לנסיעות לתחרויות בחו"ל.

ד)מי שנכנס לסגלים עד 01.01 מקבל תקציב ל-10 חד' בכפוף לסייגים שצוינו,מי שנכנס לסגלים החל מ-01.05 מקבל תקציב עד 10/19.

ה) **התחייבות מאמנים/שחקנים –**

כל המאמנים והשחקנים בתכנית מחוייבים בחתימה על תצהיר שהשעות הניתנות במסגרת התוכנית אכן ניתנות במלואן לשחקן הזכאי להן במסגרת התוכנית. לא ניתן להעביר שעות הדרכה לשחקנים אחרים ולא ניתן להשתמש במאמנים שאינם מורשים על פי תכנית זו. כמו כן יש להתחייב שההדרכה, במלואה, מבוצעת על ידי המדריך שנקבע בתוכנית ללא כל סיוע של מדריך אחר. היה ושחקן ישתמש במאמן שאינו מורשה בתכנית או יעביר את שעות ההדרכה שמגיעות לו לשחקן אחר, וזאת בניגוד להצהרתו, תישלל ממנו האפשרות לקבל תמיכה מהאיגוד (בכל פרויקט לרבות פרויקט זה) למשך שנתיים וזאת ללא כל קשר להישגיו.

 ו)**רשימת מאמנים מורשים להדרכה במסגרת התוכנית**- לב פסחיס,אלכס מיכלבסקי,מיכאל קלינבורג,מרק ברקוביץ,איליה בוטביניק,ויטלי גולוד,שי פורת,מיכאל רויז,רמי סופר,אסף גבעון אביגדור ביחובסקי, ארתור קוגן,ואדים קרפמן, אלון גרינפלד,אלכס חוזמן,אלכס פינקל,טל חימוביץ.

**בהחלטה בדיון על מלגה זו נטלו חלק**:משה קציר-יו"ר הועדה-אישר התוכנית , רמי בקיש-חבר הועדה-אישר התוכנית ,איליה בוטביניק-חבר הועדה-נמנע. חיה רויטמן-זלץ-חברת הועדה-אישרה התוכנית,אחלם שחאדה-חברת הועדה-אישרה התוכנית,אביגדור ביחובסקי-חבר הועדה-אישר התוכנית-ההחלטה לגבי הקריטריונים לתוכנית החדשה אושרו ברוב קולות.

 **בכבוד רב, משה קציר-יו"ר ועדת הנוער ויתר חברי הועדה.**